
Z A P I S N I K
s 20. sjednice Vijeća Mjesnog odbora Utrine,

održane dana 13. prosinca 2022.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić i Ivan Vranković
NENAZOČNI ČLANOVI VIJEĆA: Aleksandra Čar
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 7 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 6 glasova ZA i 1 koji ne glasa prihvaća tekst Zapisnika s 18. sjednice Vijeća, održane 20. rujna 2022. i 19. sjednice Vijeća održane 08. studenog 2022.
Vijeće JEDNOGLASNO utvrđuje 
D N E V N I   R E D

1. Izvješće Mandatnog povjerenstva o mirovanju mandata članu

Vijeća Mjesnog odbora Utrine, zaključak-donosi se
2. Asfalterski program, zaključak-donosi se

3. Upit OŠ Mladost, zaključak-donosi se
4. Pitanja, prijedlozi i obavijesti
Ad 1. Izvješće Mandatnog povjerenstva o mirovanju mandata članu

Vijeća Mjesnog odbora Utrine, zaključak-donosi se
Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o izvješću Mandatnog povjerenstva o mirovanju mandata članu

Vijeća Mjesnog odbora Utrine
1. Mandatno povjerenstvo utvrđuje da je IVAN PUH, iz Zagreba, Katićev prilaz 3., izabran s kandidacijske liste SOCIJALDEMOKRATSKA PARTIJA HRVATSKE

–SDP, s danom 08. prosinca 2022. godine, podnio ostavku na dužnost člana Vijeća Mjesnog

odbora Utrine.
2.  Sukladno članku 14. Odluke o izborima članova vijeća gradskih četvrti i članova vijeća

mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 –

pročišćeni tekst) SOCIJALDEMOKRATSKA PARTIJA HRVATSKE – SDP će donijeti novi prijedlog za zamjenu člana vijeća.
3. Vijeće Mjesnog odbora Utrine prihvaća ostavku Ivana Puha na dužnost člana Vijeća Mjesnog odbora Utrine.
 4.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
      uredu za mjesnu samoupravu, civilnu zaštitu i sigurnost.
Ad 2. Asfalterski program, zaključak-donosi se

Članove Vijeća usmeno obavještava predsjednica Vijeća.

Vijeće JEDNOGLASNO donosi

Z A K LJ U Č A K

o asfalterskom programu
    1. Vijeće Mjesnog odbora Utrine raspravljalo je o neizvršenim akcijama iz Asfalterskog programa za 2022. godinu.
   2.  Vijeće Mjesnog odbora Utrine traži da se zbog kašnjenja radova i nemogućnosti izvršenja u 2022. godini, sredstva namijenjena za sanaciju prometnice Maretićeve ulice od kućog br. 6 do ulaza u školsko dvorište zajedno s bočnim parkiralištem kod Maretićeve 2A i 2D, te obnovu nogostupa u Šišićevoj do Maretićeve prema jugu alocira i uveća za predviđeni budžet u 2023. godini.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost.
Ad.3. Upit OŠ Mladost, zaključak-donosi se
Članove Vijeća usmeno obavještava predsjednica Vijeća.

Vijeće JEDNOGLASNO donosi

Z A K LJ U Č A K

o upitu OŠ Mladost
    1. Vijeće Mjesnog odbora Utrine raspravljalo je o dopisu upućenom vezano za problem nečistoće naselja, a uputila su ga djeca OŠ Mladost koja pohađaju izvannastavnu aktivnost Građanski odgoj i obrazovanje. U dopisu se traži češće pražnjenje kontejnera, raspored pražnjenja kontejnera te urok smrada sa Jakuševca.
   2.  Vijeće Mjesnog odbora Utrine nakon rasprave i izvješća o zatečenom stanju na Jakuševcu  od strane dvije predstavnice Vijeća čeka rezultate neovisne analize o uzroku smrada te će nakon objavljenih rezultata informirati i učenike škole.
Raspored odvoza kao i učestaliji odvoz smeća je upućen u proceduru Zagrebački holding- Podružnici Čistoća te na proljeće predlažemo šetnju sa vijećnicima i djecom kako bi se upoznali i organizirali akciju čišćenja smeća po naselju.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost, Osnovna škola Mladost.
Ad 4.  Pitanja, prijedlozi i obavijesti.
Marija Luić obavještava prisutne o anonimnom pismu koje je zaprimilo Vijeće Mjesnog odbora Utrine, a odnosi se na problem sakupljanja vode uz kafić Asterix što predstavlja opasnost za prolaznike, čišćenje telefonske govornice na tržnici, devastaciju pothodnika, noćno razbacivanje smeća na SRC Utrine i problem prejake rasvjete i kafića sa kojeg se pušta glasna glazba. Vijeće MO Utrine će uputiti dopis SRC Utrine da se zamjeni rasvjeta sa adekvatnom, te vidjeti o mogućnosti sanacije ulegnuća staze na tržnici Utrina.
Sudjelovali smo u sadnji  27 sadnica u sklopu kampanje Zasadi stablo ne budi panj u dvorištu OŠ Mladost. Predsjednica vijeća obavještava da su asfaltirane podloge na igralištu Fancevljev/Skokov te je predviđeno postavljanje 2 klackalice i rotirajuće mreže do kraja 12 mjeseca. Postavljanje stolova za stolni tenis na vježbalištu između škola je također predviđeno do kraja 12. mjeseca.
Iz rebalansa proračuna zatraženo je postavljanje kose klupe na vježbalištu, projektna dokumentacija za sanaciju i proširenje staze uz Marjanovićev prilaz  1-13, te projektna dokumentacija za uređenje pločnika oko tržnice Utrina. U tijeku su prijedlozi za dva mega projekta do kraja mandata na nivou gradske četvrti Novi Zagreb istok, te je sukladno tome predložena obnova Tržnice Utrina.
Štefica Ljubić Karaga traži da se u Kombolovoj 13 zapadna strana posadi dva nova stabla.
Upućuje i na problem sa zastarjelom ventilacijom na Ugostiteljsko-turističkom učilištu koja je glasna, te traži da se provjeri u kojem statusu je podneseni zahtjev za zamjenu od strane ravnatelja škole. Predsjednica vijeća će uputiti zahtjev preko člana vijeća školskog odbora. 
Dovršeno u 19:05 sati.
Zagreb, 22. prosinac 2022.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       
